**A LEXUS LC ELNYERTE ’AZ ÉV SOROZATGYÁRTÁSÚ AUTÓ DIZÁJNJA’ DÍJAT**

**Nem sokkal a vadonatúj Lexus LS luxusszedán által elnyert 2017-es EyesOn formatervezési díj után újabb rangos dizájn elismerést zsebelt be a Toyota prémium márkája, a Lexus: a világ legnevesebb autódizájnereiből álló 20 tagú zsűri a vadonatúj** [**Lexus LC**](http://www.lexus.hu/car-models/lc/lc-500/#Introduction) **luxuskupénak ítélte oda a rangos ’Az Év Sorozatgyártású Autó Dizájnja díjat, amiről a Car Design Review 4 évkönyv is megemlékezik.**

*“Felemelő érzés látni, hogy a fantasztikus LF-LC tanulmány milyen gyönyörűen és milyen kevés kompromisszummal öltött testet az LC sorozatgyártású modellben. Ritkán történik ilyesmi az autóiparban, így ezt mindenképpen meg kell ünnepelnünk.”* – fogalmaz Guy Bird, a Car Design Review 4 szerkesztője. *“Nagyra becsült, de kérlelhetetlen profikból álló zsűrink egyöntetű döntést hozott, fejet hajtva a remekbe szabott kupé feledhetetlen és egyedi karaktere előtt. Az LC megalkotása minden résztvevő számára komoly kihívást jelentett, de a végeredmény láttán egyértelmű, miért éppen ez a modell kapja meg Az Év Sorozatgyártású Autó Dizájnja díjat.”*

Tadao Mori, a Lexus LC vezető formatervezője szerint *“Ez volt az egyik első olyan eset, amikor a Lexus dizájnerei szorosan együttműködtek a fejlesztést végző mérnökökkel, így pontosan értettük célkitűzéseiket, és az autó formáinak alakításával támogatni tudtuk őket. Az 2012-es LF-LC kiinduló pontként szolgált, nem pedig végső célként. Ez azt jelenti, hogy a sorozatgyártású modell nem csupán másolja az LF-LC formáit, és bár úgy döntöttünk, hogy megőrizzük az LF-LC formanyelvét és tematikáját, sikerült még több érzelemmel felruházni az autót. Szeretnék köszönetet mondani a Lexus International minden munkatársának, akik részt vettek az LC megalkotásában.”*

Az Év Sorozatgyártású Autó Dizájn versenyt a Car Design News honlap csapata szervezi. A díj presztízsét nagyban növeli, hogy a zsűriben a világ legismertebb autódizájnerei mellett a legfontosabb nemzetközi autóipari beszállítók és egyetemek képviselői foglalnak helyet. A 2016-os Év Sorozatgyártású Autó Dizájn győztesének kiválasztásához a zsűri tagjainak meg kellett nevezniük azt a három autót, amit a legjobbnak tartanak a Car Design News szerkesztősége által összeállított, 12 autót tartalmazó listáról.

A londoni Ultima Media által kiadott Car Design News (CDN) az autóipari formatervezők legismertebb, mérvadó olvasmánya. Az 1999 óta létező médium cikkei, iránymutatásai és bennfentes információi ugyanolyan értékesek a dizájnt tanulók, mint a formatervezési igazgatók számára. A CDN elsődlegesen online jelenik meg, lehetővé téve, hogy a dizájner-közösség azonnal értesüljön a legfrissebb hírekről és véleményekről. A páratlan tartalom mellett a CDN egy ‘karrier’ platformot is működtet, ami sok formatervezőt segített már vezetői pozícióba.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)